Utoaji mimba nchini Ghana

Utoaji mimba nchini Ghana unaruhusiwa kisheria mradi ufanyike katika hospitali ya Serikali pekee na hospitali za binafsi zilizosajiliwa, zahanati zilizosajiliwa chini ya Sheria ya Hospitali za binafsi na Nyumba za Wazazi, Sheria ya mwaka 1958 Kifungu (Na. 8) na mahali palipoidhinishwa na Waziri wa Afya na Chombo cha Kutunga Sheria.

Nje ya hapo utoaji mimba ni haramu na kosa la jinai ambalo linaweza kuhukumiwa kifungo kisichopungua miaka mitano jela kwa mwanamke mjamzito aliyetoa mimba hiyo, na pia kwa daktari au mtu mwingine yeyote ambaye alimsaidia mwanamke huyo kupata ujauzito, au kutekeleza utoaji mimba.Abortion or miscarriage. Consolidation of Criminal Code of Ghana, 1960. Act 29. Section 58. 1999. Dec 10, pp. 37–38 

Majaribio ya kusababisha utoaji mimba pia ni uhalifu, kama vile utoroshaji, usambazaji, au ununuzi wa kemikali na zana ambazo nia yake ni kusababisha utoaji mimba.

 Istilahi 
Ufafanuzi kuhusu suala la utoaji mimba ni mpana sana. Kwa mujibu wa Sheria ya 29, kifungu cha 58, kifungu cha 3, cha Kanuni ya Makosa ya Jinai ya 1960, "Kutoa mimba au kuharibika kwa mimba maana yake ni kutoa mimba kabla ya wakati au kuondolewa kwa mimba kutoka kwa uterasi au tumbo kabla ya muda wa ujauzito kukamilika."  Hivyo, maneno yote mawili, utoaji mimba na kuharibika kwa mimba, yanaweza kutumika kwa kubadilishana kurejelea jambo lilelile. Sheria ingeonekana kufunika utoaji mimba unaosababishwa na mwanamke mjamzito kuamua kwa makusudi kuua na kutoa kijusi kinachoweza kuishi na pia utoaji mimba wa papo hapo au kuharibika kwa mimba, jambo ambalo linaweza kumtokea kwa sababu mbalimbali. Kitabibu kumekuwa na majaribio ya kutofautisha wazi kati ya kutoa mimba kwa makusudi na mimba kuharibika au kutoa kutokana na taratibu za kitabibu, lakini sheria nchini Ghana kuhusu suala hilo hazileti tofauti hiyo.

 Marejeo 

Jamii:Sheria
Jamii:USLW Iringa
Jamii:Ghana